Diari Oficial de la Generalitat Valenciana


Sumari del DOGV 5565, del 27-07-2007 (2007/9527)

ORDEN de 5 de julio de 2007, de la Conselleria de Educación, por la que se resuelven los expedientes de incorporación al régimen de conciertos educativos en régimen singular correspondientes al primer curso de Bachillerato, para el curso 2007/2008, en aplicación de la Orden de 8 de mayo de 2007 DOCV núm. 5.510, d'11.05.2007).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5565

Data del DOGV
:   27-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9527


Data del document
:   05-07-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament privat
    * ensenyament secundari
    * títol d'estudis
    * centre d'ensenyament

ORDEN de 5 de julio de 2007, de la Conselleria de Educación, por la que se resuelven los expedientes de incorporación al régimen de conciertos educativos en régimen singular correspondientes al primer curso de Bachillerato, para el curso 2007/2008, en aplicación de la Orden de 8 de mayo de 2007 DOCV núm. 5.510, d'11.05.2007). [2007/9527]
Els expedients sobre incorporació al règim de concerts educatius en règim singular corresponents al primer curs de Batxillerat, per al curs 2007/2008, han sigut incoats a instància dels titulars dels centres docents privats, segons el que establix el Reial Decret 2377/85, de 18 de desembre, pel que s'aprova el Reglament de Normes Bàsiques sobre Concerts Educatius (BOE núm. 310, de 27.12.1985); l'Orde de 29 de desembre de 2004, de la conselleria de Cultura, Educació i Esport, que establix el procediment que s'ha de seguir pels centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, pròrroga o modificació i per la qual s'aproven els models de documents administratius en què s'han de formalitzar els esmentats convenis o concerts (DOGV núm. 4.923 de 13.01.2005) i l'Orde de 8 de maig de 2007, de la conselleria de Cultura, Educació i Esport, per la qual s'establix el procediment que s'ha de seguir pels centres docents de la Comunitat Valenciana per a sol·licitar la modificació o incorporació al règim de concerts educatius en règim singular corresponent al primer curs de Batxillerat, i per la qual es modifiquen els models de sol·licituds i documents administratius aprovats per l'Orde de 29 de desembre de 2004 (DOCV núm. 5.510, d'11.05.2007).
S'ha tingut en compte el calendari d'incorporació al règim de concerts singulars previstos en l'Orde de 8 de maig de 2007, anteriorment citada.
S'han contemplat les consignacions pressupostàries existents en les línies de subvenció, previstes en els vigents pressupostos de la Generalitat, tant per al finançament amb fons públics de les ensenyances que s'han d'impartir en els centres docents privats acollits al règim de concerts educatius, com per als ensenyaments de Batxillerat que s'incorporen als concerts educatius en règim singular a partir del curs 2007/2008.
En les direccions territorials competents en matèria educativa, s'han tramitat els expedients de sol·licitud. La Inspecció Educativa i els directors territorials corresponents, han emés els informes preceptius, així com les Comissions Territorials de convenis i concerts, en l'àmbit de les seues competències.
La Direcció General d'Ensenyament després, si és el cas, de l'audiència prèvia als interessats, ha elevat la proposta corresponent.
De conformitat amb la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació, la Llei Orgànica 2/2006, de 3 de maig, d'Educació (BOE núm. 106, de 04.05.2006), el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, de 11.02.1989), l'Orde de 29 de desembre de 2004, de la conselleria de Cultura, Educació i Esport per la qual es dicta el procediment que s'ha de seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana (DOGV núm. 4.923 de 13.01.2005) i la renovació. pròrroga o modificació dels mateixos i l'Orde de 8 de maig de 2007 que establix el procediment per a la sol·licitud del concert educatiu en règim singular per al curs 2007/2008 (DOCV núm. 5.510, de 11.05.2007)
Per tot l'anterior, d'acord amb el que preveu l'article 7 del Reial Decret 2377/1985, i en exercici de les atribucions conferides per l'article 28.e) de la Llei 5/1983, de 30 de desembre, del Consell,
ORDENE
Primer
Estimar o desestimar, segons el que establix l'annex que acompanya a la present orde, per a cada un dels casos, les sol·licituds d'incorporació al règim de concerts educatius en règim singular per al primer curs de Batxillerat, formulades pels titulars dels centres. En este annex es relacionen els centres educatius objecte de la resolució i el nombre d'unitats sol·licitades, i d'estes, l'especificació de les desestimades i les que es concerten per al curs 2007/2008, diferenciant en este cas les unitats convencionals i les mixtes. S'entendrà per unitat mixta aquella que agrupe alumnat de més d'una modalitat de Batxillerat i que es podrà desdoblar en les assignatures corresponents a cada modalitat.
Segon
D'acord amb el que preveu l'apartat 15 de l'Orde de 29 de desembre de 2004, els concerts que es formalitzen per aprovació de la present disposició tindran les següents característiques i duració:
- Concert de règim singular amb efectes des de l'inici del curs acadèmic 2007/2008 fins a la finalització del curs 2008/2009.
Tercer
Els titulars dels centres privats beneficiaris d'una resolució totalment o parcialment estimatòria, d'un expedient d'incorporació al concert de règim singular de Batxillerat, hauran d'acreditar, amb caràcter previ a la firma del corresponent document administratiu amb la conselleria d'Educació, que continuen mantenint la titularitat del centre i que es troben al corrent de les seues obligacions tributàries i amb la Seguretat Social.
Quart
La documentació a aportar serà la indicada en l'apartat sèptim de l'Orde de 29 de desembre de 2004.
Cinqué
Transcorregut un mes des de la publicació o notificació de l'orde per la qual s'estima totalment o parcialment la incorporació d'un centre al concert, sense que la titularitat del centre haja presentat, sense causa justificada, l'anterior documentació, esta perdrà el dret a la subscripció del corresponent document administratiu de concert, sense perjuí que puga tornar a iniciar nou expedient, en el temps i forma establits, per a qualsevol altre curs acadèmic posterior.
Sisé
Les incorporacions de concerts que es resolen per la present orde, hauran de formalitzar-se en els corresponents documents administratius, d'acord amb els models aprovats per l'Orde de 8 de maig de 2007, en el mes següent a la publicació o notificació de la present orde, en les dependències de la Direcció Territorial d'Educació corresponent. A este efecte, els directors territorials hauran de notificar a les persones interessades el dia i hora en què hagen de subscriure el document administratiu, que haurà de ser firmat pel director territorial d'Educació corresponent i el titular del centre docent privat o persona que exercisca la seua representació legal.
Si el titular del centre docent, sense causa justificada, no subscriu el document administratiu el dia notificat, perdrà el dret.
DISPOSICIÓ ADDICIONAL
Les resolucions dels expedients d'incorporació dels concerts educatius en règim singular continguts en la present orde, s'inscriuran en el Registre de Centres Docents de la Comunitat Valenciana.
DISPOSICIÓ FINAL
La present orde produirà efectes a partir de l'inici del curs 2007/2008.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
1. El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.
2. El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.
València, 5 de juliol de 2007
El conseller d'Educació,
ALEJANDRO FONT DE MORA TURÓN